Taur Matan Ruak

José Maria Vasconcelos, kjent som Taur Matan Ruak (tetum: «to skarpe øyne»), (født 10. oktober 1956 i Osso Huna i Baguia i distriktet Baucau) er en østtimoresisk militæroffiser og politiker. Han var fra 2012 til 2017 landets president. I juni 2018 ble han landets statsminister.

Taur Matan Ruak var kommandant i Forças Armadas de Libertação Nacional de Timor Leste, som kjempet mot indonesisk herredømme over Øst-Timor, og ble forsvarssjef etter landets uavhengighet i 2002. Han  var forsvarssjef til 2011, da han gikk av for å kunne stille til valg.«E Timor army chief resigns ahead of polls», ABC News, 2. september 2011. Han fikk støtte av Congresso Nacional da Reconstrução Timorense (CNRT), ledet av Xanana Gusmão.Noralv Pedersen: «Geriljabrør i president-thriller» , Bistandsaktuelt, 12. april 2012.

Ved presidentvalget i 2012 stilte han mot sittende president José Ramos-Horta og Francisco Guterres, og kom videre til andre valgomgang, der han vant over Guterres.«Former Independence Fighter New President of East Timor» , Voice of America, 17. april 2012. Han overtok som president 20. mai 2012.«Ruak takes office in Timor with call for economic shift», Brisbane Times, 21. mai 2012. Taur Matan Ruak var president fram til 2017. Han ble etterfulgt i presidentembetet av Francisco Guterres.

Taur Matan Ruak ble statsminister i juni 2018. 

 Referanser 

 Eksterne lenker 
 Valgkampnettsted

Kategori:Østtimoresiske politikere

Kategori:Personer etter føde- eller oppvekststed i Øst-Timor
Kategori:Fødsler i 1956